جمهور باشقانلیغی ایله تیشیم ایداره‌سی‌نین رهبری فخرالدین آلتون "ت.ر.ت  ورلد"ون حاضیرلادیغی "After the Rain: Families Seeking Justice" " (یاغیش‌دان سونرا: عدالتی آختاران عائله‌لر) سندلی فیلمینده بؤلوجو ترور تشکیلاتی پ.کا.کا/ی.پ.گ-نین قاران‌لیق طرف‌لرینی اورتایا قویان هوللاندیا‌لی آراشدیرماچی رنا نتجس‌ین اؤلوم ایله تهدید ائدیلمه‌سینه رئاکسیا وئریب.
نوامبرین 13-ده ایستانبولون تاکسیم میدانیندا تؤره‌دیلن خاین ترور آکتیندا شهید ائدیلن یاغمور و اجرینی دونیایا تانیتماق اوچون حاضیرلانان قیسا خبر سندلی فیلمینی سوسیال مئدیا حسابیندا پای‌لاشان آلتون بو ایفاده‌لردن ایستیفاده ائدیب:
"پ.کا.کا/ی.پ.گ-نین شهید ائتدیگی یاغمور و اجرین قیزلاریمیزا حصر ائدیلن "ت.ر.ت ورلد" طرفیندن حاضیرلانان 'After the Rain: Families Seeking Justice'  سندلی فیلمی ترور تشکیلاتی‌نین قانلی سیماسینی بوتون دونیایا چاتدیریر. ت.ر.ت ورلدون سندلی فیلمینده ترور تشکیلاتی‌نین خاین هوجوم‌لارینی شرح ائدن هوللاندیا‌لی آراشدیرماچی رنا نتجس‌ین حقیقت‌لری سؤیله‌مه‌سینه تحمل ائتمه‌ینلر ایسه اونو دا اؤلومله تهدید ائتدی. باخین، قورودوغونوز ترور تشکیلاتی بودور".
قئید ائدک کی، یاغمور و اجرین خاطره‌سینه حاضیرلانان سندلی فیلمده پ.کا.کا/ی.پ.گ-نین قاران‌لیق طرفی دونیا توپلومونا ایفشا ائدیلیر.
سندلی فیلمده 15 یاشیندا شهید اولان یاغمورون آتاسی، قیزی اوچون "او، قانادسیز ملک ایدی، ایندی دوغرودان دا ملک اولدو" دئییب. داها سونرا 9 یاش‌لی اجرینین آناسی قیزی‌نین رساملیغا اولان ماراغینی گؤز یاش‌لاری ایچینده دانیشیر.
رنا نتجس سندلی فیلمده ایستیقلال جاده سینده‌کی هوجومون سوریه-ین قوزییینده ی.پ.گ/پ.ی.د هوجوم‌لارینا بنزدیگی وورغولانیر.
سندلی فیلمین یاییملانماسیندان سونرا سوریه-نین قوزیی ینده‌کی ترور تشکیلاتی‌نین حسابلاریندان‌ اؤزونه قارشی تهدیدلرین آرتدیغینا دقت چکن رنا نتجس سوسیال مئدیا حسابیندان "ایندی آچیق آچیقلاما وئرمک واختی‌دیر. اؤلوم تهدیدلری آلیرام و پ.ی.د-نین تبلیغاتینی ایفشا ائتمیین بدلینی اؤدییرم" آچیقلاماسینی وئریب.
